钦定古今图书集成/历象汇编/岁功典/第008卷 > 《四时词》梅赜
## 钦定古今图书集成/历象汇编/岁功典/第008卷 > 《四时词》梅赜

萧疏竹树与檐齐，浅淡桃花隔小溪。丝竹已随春梦
断，绿阴深处听莺啼。

松下桃笙酒半醒，石根流水碧泠泠。片云将雨窗前
过，分得新凉入研屏。

黄叶萧萧独掩关，屏风小幅画江山。酒醒梦入湘云
去，不管秋声在树间。

一曲尊前唤翠娥，笑攀琪树玉枝柯。熏笼炽炭氍毹
暖，不觉寒威入夜多。